EA ตั้งบริษัทย่อยใหม่ในสิงคโปร์ รองรับพลังงานหมุนเวียน
EA ตั้งบริษัทย่อยใหม่ในสิงคโปร์ ทุนจดทะเบียน 244,780 บาท เพื่อรองรับพลังงานหมุนเวียน
22 ส.ค. 2561

บริษัท พลังงานบริสุทธิ์ จำกัด (มหาชน) หรือ EA แจ้งการจัดตั้งบริษัทย่อยชื่อ “EA Con Dao (SG) Pte. Ltd.” ประเทศสิงคโปร์ เพื่อดำเนินธุรกิจ และลงทุนด้านพลังงานหมุนเวียน โดยมีทุนจดทะเบียน 10,000 เหรียญดอลลาร์สิงคโปร์  หรือประมาณ 244,780 บาท (ณ อัตราแลกเปลี่ยน ในวันที่ 21 สิงหาคม 2561 เท่ากับ 24.478 บาท ต่อ 1 เหรียญดอลลาร์สิงคโปร์) แบ่งเป็นหุ้นสามัญ 10,000 หุ้น มูลค่าหุ้นละ 1 เหรียญดอลลาร์สิงคโปร์ โดยบริษัทถือหุ้นในสัดส่วน ร้อยละ 95 ของหุ้นทุนจดทะเบียน